**Colaborare de succes între UBB și mediul de business local și internațional**

Cluj-Napoca, 5 octombrie 2022

* Companiile NTT DATA Romania, MHP Consulting Romania (MHP Romania) și Porsche AG continuă parteneriatul prin care finanțează și se implică activ în programele de studiu al Informaticii în limba germană, din cadrul Universității Babeș-Bolyai – licență și master.
* FSEGA se alătură parteneriatului și oferă o nouă perspectivă academică, bidimensională, studenților ambelor facultăți – Facultatea de Matematică și Informatică și Facultatea de Științe Economice și Gestiunea Afacerilor (FSEGA)

Reprezentanții **Universității Babeș-Bolyai (UBB)** și cei ai companiilor **NTT DATA Romania,** **MHP Consulting Romania (MHP Romania)** și **Porsche AG** au semnat marți, **4 octombrie 2022**, actul de prelungire a acordului de sponsorizare a specializării *Informatică în limba germană*, nivel licență și master, *Sisteme Informatice Avansate: proiectare, modelare, dezvoltare*. Evenimentul a avut loc în sala de consiliu a clădirii centrale UBB și l-a avut ca invitat special pe Ambasadorul Germaniei, Excelența Sa domnul dr. Peer Gebauer.

Parteneriatul demarat în 2014 a fost prelungit și completat cu o perspectivă nouă, multidisciplinară, care vizează studiul ariei tehnologice, în paralel cu managementul afacerilor. Începând cu acest an universitar, FSEGA se alătură parteneriatului dintre mediul de business și cel academic, continuând astfel angajamentul mediului privat de a contribui la formarea de specialiști care să răspundă nevoilor actuale din piață. Specializarea „Administrarea Afacerilor în Limba Germană” este orientată înspre formarea de competențe recunoscute la nivel internațional și oferă cele mai recente aspecte ale cunoștințelor în domeniul managementului și controlului în afaceri.

Noua abordare își propune să ofere studenților ambelor facultăți – Facultatea de Matematică și Informatică și FSEGA – atât aptitudinile tehnice pentru a fi promotori ai inovației și digitalizării, dar și abilitățile necesare pentru a putea conduce cu succes echipe și proiecte în industria IT și pentru a face față unui mediu de afaceri digitalizat și inovator.

„Cooptarea Facultății de Științe Economice și Gestiunea Afacerilor în acest proiect este o reușită și o oportunitate atât pentru noi, companiile implicate, cât și pentru studenți, de a forma profesioniștii de mâine: lideri vizionari, cu țeluri clare și care urmăresc să aibă, prin munca lor, un impact pozitiv asupra lumii înconjurătoare. Prin această implicare rămânem fideli motto-ului nostru „Enabling you to shape a better tomorrow”, oferind cât mai multor studenți pasionați de informatică și business, vorbitori de limba germană, acces către proiecte reale din sectorul automotive și șansa de a fi îndrumați de mentori din industrie”, declară .

„Fiind absolventă a FSEGA, într-o poziție de CFO al unei companii de IT, extinderea parteneriatului înspre studenții din cadrul FSEGA este un prilej de mare entuziasm pentru mine. Din propria experiență înțeleg beneficiile pe care le are mentalitatea de business coroborată cu abilitățile tehnice și invers, pentru a avea succes în acest domeniu. Digitalizarea are un rol esențial în management, iar implicarea noastră în formarea studenților ne garantează că vom avea de-a face cu viitori profesioniști calificați pentru a recunoaște, găsi și implementa soluții inovatoare în fața provocărilor unei industrii dinamice și competitive”, declară **Monica Potop, CFO MHP Romania**.

Până în prezent, în cadrul celor două programe de studii în limba germană au fost înmatriculați, la nivel licență 502 (Informatică), respectiv 1456 (Științe Economice și Gestiunea Afacerilor) de studenți și 104 (informatică), respectiv 604 (Științe Economice și Gestiunea Afacerilor) studenți la nivel de masterat. Ca urmare a extinderii parteneriatului către FSEGA, un număr de 150 studenți de la specializarea Administrarea Afacerilor în limba germană, respectiv 50 studenți master Afaceri Internaționale vor beneficia de acest proiect în anul 2022-2023.

„Apreciem în mod deosebit demersurile realizate de companiile MHP Consulting Romania SRL, Porsche AG și NTT DATA Romania S.A. în calitate de parteneri privind formarea profesională în cadrul facultății noastre, mai precis la programele de studii *Administrarea Afacerilor în limba germană* (nivel licență) și *Management internațional în limba germană* (nivel masterat), oferindu-le studenților noștri capacitatea de a se adapta cerințelor mediului economic aflat într-o continuă schimbare” - **Prof. univ. dr. Mihaela Drăgan - Director al Departamentului de Științe Economice și Gestiunea Afacerilor în Limba Germană.**

Studenții înscriși la cele două programe de studii beneficiază de programe de mentorat, internship-uri și competiții organizate de companiile partener. Toate acestea vin ca o completare cu aplicabilitate practică a cursurilor teoretice susținute de cadrele didactice din Universitatea Babeș-Bolyai, dar și din universități din Germania și Austria, precum și de specialiști din companiile partenere. Curiculele celor două programe de studii sunt sincronizate cu cele similare ale universităţilor din Germania, cu respectarea tuturor standardelor de calitate, cursurile fiind predate de cadre didactice din UBB vorbitoare de limba germană, precum şi specialişti în informatică din Germania.

„Colaborarea dintre mediul privat și mediul academic este esențială, dat fiind faptul că, în fond, studenții de azi sunt angajații de mâine. Continuarea și extinderea acestui parteneriat este o dovadă a faptului că angajamentul pe care l-am luat acum 8 ani este o construcție solidă și durabilă, cu impact pozitiv asupra mediului academic și de business. Sectorul privat, fiind dinamic și prin urmare foarte competitiv, are o nevoie constantă de specialiști care să aducă un plus de valoare companiilor, iar universitățile joacă un rol decisiv în pregătirea unei forțe de muncă performante. Astfel, dorim să creăm o simbioză între cele două sfere, care să contribuie la bunăstarea întregii societăți.” a declarat **Maria Metz, CEO NTT DATA Romania.**

În urmă cu 8 ani, NTT DATA Romania, alături de MHP Romania și Porsche AG, au devenit co-fondatorii programului de Studiu în Limba Germană, din cadrul Facultății de Matematică și Informatică, Universitatea Babeș-Bolyai, primul program de studiu de acest gen din România. Demersul a fost completat ulterior, în 2018, și cu programul de masterat, devenind astfel primul program complet de studii în limba germană din domeniul Informaticii.

**Despre NTT DATA**

NTT DATA - parte a NTT Group, este compania inovatoare de servicii IT cu prezență globală și sediul central în Tokyo. Sprijinim clienții în transformarea digitală a business-ului prin consultanță, soluții de industrie, managementul proceselor de business și digitalizarea serviciilor IT. NTT DATA asigură acestora, și societății în general, acces la un viitor digitalizat. Suntem dedicați pe termen lung succesului clienților noștri și îmbinăm acoperirea globală cu prezența locală în peste 50 de țări din întreaga lume. Vizitați-ne la nttdata.com

Romania: ro.nttdata.com

**Despre MHP – A Porsche Company**

MHP – A Porsche Company, entitate afiliată concernului Porsche, este o companie lider din sfera IT, dedicată dezvoltării de soluții adresate segmentului de piață „Mobility & Manufacturing”. Compania are în prezent aproximativ 3.300 de angajați, prezenți în cele 20 locații din întreaga lume (Germania, Elveția, Anglia, SUA, Ungaria, Cehia, Israel, China și România). În România, MHP – A Porsche Company are o echipă de 500 de specialiști care oferă servicii de application management, process integration, SAP infrastucture services, software development și Digital Services. Compania are birouri în Cluj-Napoca și Timișoara, dar și angajați care își desfășoară activitatea remote, localizați fiind în foarte multe orașe din România.

Contact Birou de Presă

NTT DATA Romania

Departament comunicare

ro.marketing@nttdata.com